Publication: Magyar Közlöny
Issue: MK-2007-87 (Year: 2007, Number: 87)
Era: 2004-2010
Section: 2006. évi CIX. törvény 52. §-a. A Tvr. indítványozó által
Paragraph Index: 755

(2) Közterületen és többlakásos házak közös használatú területén ebek pórázon, nagytestû, támadó természetû vagy harapós ebek pedig szájkosárral is ellátva sétáltathatók. Nagytestû, támadó természetû vagy harapós ebet csak 18 éven felüli személy vihet ki közterületre a fentiek betartása mellett. Közterületre és többlakásos házak közös használatú területére bármilyen eb csak a kutyaürülék eltávolítására alkalmas, ún. kutyaszettel vihetõ. Kutyaszett elnevezés alatt bármilyen, kutyaürülék eltávolítására alkalmas eszközt kell érteni (pl.: kis mûanyag lapát, nylon zacskó,... stb.). Közforgalmú közlekedési eszközön ebet csak szájkosárral és pórázon lehet szállítani.

Source: https://magyarkozlony.hu/hivatalos-lapok/21a765f325dbbd4749c4a2b308f7876745217987/dokumentumok/db26a4b6b9bfe2527f3b564a51e81f0f0b5faedb/letoltes